CELEX: C2005/143/79
Language: el
Date: 2005-06-11 00:00:00
Title: Υπόθεση Τ-152/05: Προσφυγή του John Arthur Slater κατά του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) που ασκήθηκε στις 18 Απριλίου 2005

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/43
            
         Προσφυγή του John Arthur Slater κατά του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) που ασκήθηκε στις 18 Απριλίου 2005
   (Υπόθεση Τ-152/05)
   (2005/C 143/79)
   Γλώσσα της αιτήσεως: η αγγλική
   Ο John Arthur Slater, κάτοικος Λονδίνου (Ηνωμένο Βασίλειο), εκπροσωπούμενος από τον J. Gilbert, Solicitor, άσκησε στις 18 Απριλίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα).
   Η εταιρία Prime Restaurant Holdings, Inc., εδρεύουσα στο Mississanga, Οντάριο (Καναδάς) ήταν επίσης διάδικος στη διαδικασία ενώπιον του τμήματος προσφυγών.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών της 13ης Δεκεμβρίου 2004 στην υπόθεση R 582/2003-4·
            
         
               —
            
            
               να απορρίψει την αίτηση της Prime Restaurant Holdings, Inc., περί κηρύξεως ακυρότητας για το κοινοτικό σήμα 447730·
            
         
               —
            
            
               να καταδικάσει το Γραφείο και τους άλλους διαδίκους στα δικαστικά τους έξοδα και στα δικαστικά έξοδα του προσφεύγοντος στην παρούσα δίκη, στην προσφυγή αριθ. R 582/2003-4 και στη διαδικασία ακυρώσεως αριθ. 23C000447730/1.
            
         Ισχυρισμοί και κύρια επιχειρήματα
   
               Καταχωρημένο κοινοτικό σήμα το οποίο αφορά η αίτηση κηρύξεως ακυρότητας:
            
            
               Το λεκτικό σήμα EAST SIDE MARIO'S για αγαθά και υπηρεσίες των κλάσεων 25, 26 και 42 — Κοινοτικό εμπορικό σήμα αριθ. 447730
            
         
               Δικαιούχος του κοινοτικού εμπορικού σήματος:
            
            
               John Arthur Slater
            
         
               Διάδικος που ζητεί την κήρυξη ακύρου του κοινοτικού εμπορικού σήματος:
            
            
               Prime Restaurant Holdings, Inc.
            
         
               Δικαιώματα του αιτούντος την κήρυξη ακυρότητας:
            
            
               Το εθνικό λεκτικό και εικονιστικό σήμα EAST SIDE MARIO'S
            
         
               Απόφαση του τμήματος ακυρώσεων:
            
            
               Ακύρωση του κοινοτικού εμπορικού σήματος
            
         
               Απόφαση του τμήματος προσφυγών:
            
            
               Απόρριψη της προσφυγής
            
         
               Ισχυρισμοί:
            
            
               Παράβαση του άρθρου 51, παράγραφος 1, στοιχείο β', του κανονισμού 40/94 του Συμβουλίου. Κατά τον προσφεύγοντα το τμήμα προσφυγών έσφαλε κρίνοντας ότι ο προσφεύγων ενήργησε για λογαριασμό τρίτου ο οποίος πρέπει να θεωρεί ως αιτών την καταχώρηση του κοινοτικού σήματος, ότι ο τρίτος αυτός ενήργησε κακόπιστα και ότι έγινε κακή χρήση.